Р Е П У Б Л И К А Б Ъ Л Г А Р И Я

**Ч Е Т И Р И Д Е С Е Т И Т Р Е Т О Н А Р О Д Н О С Ъ Б Р А Н И Е**

*КОМИСИЯ ПО РЕГИОНАЛНА ПОЛИТИКА, БЛАГОУСТРОЙСТВО И*

*МЕСТНО САМОУПРАВЛЕНИЕ*

**ОБЩ ЗАКОНОПРОЕКТ**

**за изменение и допълнение на Закона за пътищата**

**изготвен на основание чл. 78, ал. 2 от ПОДНС въз основа на**

**приетите на първо гласуване на 22. 12. 2016 г.:**

**Законопроект № 654-01-131, внесен от Александър Ненков и Станислав Иванов и**

**Законопроект № 654-01-59, внесен от Петър Славов и**

**група народни представители**

РАБОТЕН ДОКЛАД

ЗА ВТОРО ГЛАСУВАНЕ В КОМИСИЯТА

с предложенията, направени от народни представители в срока по чл. 80, ал. 1 от ПОДНС

 **Проект**

**Закон**

**за изменение и допълнение на Закона за пътищата**

(Обн., ДВ, бр. 26 от 2000 г.; изм. и доп., бр. 88 от 2000 г., бр. 111 от 2001 г., бр. 47 и 118 от 2002 г., бр. 9 и 112 от 2003 г., бр. 6 и 14 от 2004 г., бр. 88 и 104 от 2005 г., бр. 30, 36, 64, 102, 105 и 108 от 2006 г., бр. 59 от 2007 г., бр. 43 и 69 от 2008 г., бр. 12, 32, 41, 42, 75, 82 и 93 от 2009 г., бр. 87 от 2010 г., бр. 19, 39, 55 и 99 от 2011 г., бр. 38, 44, 47 и 53 от 2012 г., бр. 15 и 66 от 2013 г., бр. 16, 53 и 98 от 2014 г. и бр. 10, 14, 37, 61, 95 и 101 от 2015 г., бр. 30 и бр. 75 от 2016 г.)

**§ 1.** В чл. **9,** ал. **1** след думата „установени" се добавя „с този закон и".

**§ 2.** В чл. **10** се правят следните изменения и допълнения:

1.Алинея 2 се изменя така:

„(2) Водач, който се е движил по републиканските пътища, които са включени в траисевропейската пътна мрежа, както и такива, които са извън нея или по техни участъци без заплатена такса по ал. 1, т. 1 и т, 2, заплаща компенсаторна такса, която му дава право да довърши пътуването си в рамките на 24 часа след заплащането й. Размерът на компенсаторната такса се определя от Министерския съвет с Тарифата по чл. 10, ал. 7" в зависимост от вида на пътното превозно средство.".

 2.Създава се ал. 8:

„(8) Въвеждането на таксите по ал. 1 за преминаване по републикански пътища, които са извън траисевропейската пътна мрежа или по техни участъци, с цел управление на пътните потоци по паралелни (алтернативни) направления на траисевропейската пътна мрежа, не трябва да води до дискриминация по отношение на международния трафик и до нарушаване на конкуренцията между отделните превозвачи.".

**§ 3.** В чл. 10а:

1. Алинея 3 се изменя така:

„(3) В зависимост от срока винетните такси биват годишна, тримесечна, месечна, седмична и дневна. За пътните превозни средства по чл. 10а, ал. 7, т. 1 и 2 се издават и дневни винетки. Винетките са валидни съответно за срок от една година, три месеца, един месец или един ден, считано от деня на нейното закупуване. Валидността на винетките се определя в Наредбата по чл. 10, ал. 6 от Закона за пътищата.

1. В ал. 4 след думите „регистрационния му номер" се поставя запетая и се добавя „който се посочва в платежния документ".
2. В ал. 5, т. 2 след думите „валиден винетен стикер" се поставя запетая и се добавя по начин, възпрепятстващ повторно ползване".
3. Създава се ал. 14:

„(14)При определяне на графичното оформление по ал. 13, задължително се предвижда възможност за трайно отбелязване върху винетката на деня, месеца и годината на нейното закупуване. "

***Предложение от н.пр. Петър Славов:***

*В § 3, т. 1 в чл. 10а, ал. 3 в изречение първо думите „месечна, седмична и дневна“ се заменят с „месечна и седмична“, а в изречение второ думите „ един ден“ се заменят с „една седмица“.*

***Предложение от н.пр. Александър Ненков:***

*В § 3, т. 1 в чл. 10а, ал. 3 се изменя така:*

*„(3) В зависимост от срока винетните такси биват годишна, тримесечна, месечна, седмична и дневна. За пътните превозни средства по чл. 10а, ал. 7, т. 1 и 2 се издават се издават годишна, месечна, седмична и дневна винетки. За пътните превозни средства по чл. 10а, ал. 7, т. 3 се издават се издават годишна, тримесечна, месечна и седмична винетки. Валидността на винетките се определя в Наредбата по чл. 10, ал. 6 от Закона за пътищата.“*

**§4.** В чл. 10е:

1. Алинея 2 се изменя така:

„(2) Пътно превозно средство, което е пристигнало на граничен контролно-пропускателен пункт в направление да напусне територията на Република България, без да притежава валиден документ за платена такса по чл. 10, ал. 1 и 2 може да напусне страната само след заплащане на таксата по чл. 10, ал. 2 за съответната категория пътно превозно средство в специализираното звено на Агенция "Митници" на съответния граничен контролно-пропускателен пункт.".

2. Създава се нова ал. 3:

„(3) Пътно превозно средство, което е пристигнало на граничен контролно-пропускателен пункт в направление влизане на територията на Република България, без да притежава валиден документ за платена такса по чл. 10, ал. 1, може да продължи пътуването си само след заплащане на таксата за съответната категория пътно - превозно средство в специализираното звено на Агенция "Митници" на съответния граничен контролно-пропускателен пункт.".

3. Досегашната ал. 3 става ал. 4.

**§ 5.** В чл. 10з ал. 2 се изменя така:

„(2) „Доставчиците на ЕУЕСТ, установени на територията на Република България, подлежат на регистрация в национален електронен регистър на доставчиците, поддържан от Агенция "Пътна инфраструктура", ако отговарят на изискванията на чл. 3 от Решение 2009/750/ЕО за определяне на Европейската услуга за електронно събиране на такса за изминато разстояние и нейните технически елементи.".

**§ 6.** Член 55 се изменя така:

 „Чл. 55. Невнесените такси по чл. 10 и таксите по чл. 18, с изключение на винетните такси и таксите по чл.- 10, ал. 2 заедно с лихвите по Закона за лихвите върху данъци, такси и други подобни държавни вземания се събират по реда на Данъчно-осигурителния процесуален кодекс".

 **ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 7.** В § 18 от ПЗР към ЗИД на Закона за пътищата (ДВ, бр, 6 от 2004 г., изм., бр. 64 от 2006 г., доп., бр. 105 от 2006 г.) се добавя нова т. 4:

„4. от 1 януари 2017г. се въвежда и дневна винетна такса за всички пътни превозни средства по чл. 10а, ал. 7, т.З."

***Предложение от н.пр. Петър Славов:***

*§ 7се заличава.*

***Предложение от н.пр. Александър Ненков:***

*§ 7 да отпадне.*

**§ 8.** В Закона за движението по пътищата се правят следните изменения и допълнения:

1. В чл. 100 ал. 2 се изменя така:

„(2) Водачът на моторно пътно превозно средство е длъжен да залепи валиден винетен стикер за платена винетна такса съгласно чл. 10, ал. 1, т. 1 от Закона за пътищата в долния десен ъгъл на предното стъкло на моторното пътно превозно средство, по начин, възпрепятстващ повторно ползване, при движение по републиканските пътища и да премахва незабавно винетния стикер след изтичането на неговата валидност. Водачът на моторно пътно превозно средство е длъжен да предоставя при необходимост валиден документ, доказващ плащането на съответните такси в съответствие с тарифата и наредбата по чл. 10, ал. 6 от Закона за пътищата."

2. Член 102 се изменя така:

,,102. На водача, собственика или упълномощения ползвател на моторно превозно средство се забранява да предоставя:

1. моторното превозно средство на водач, който е под въздействие на алкохол, наркотици или други упойващи вещества, или на неправоспособен водач;
2. моторно превозно средство за движение по републиканските пътища, включени в трансевропейската пътна мрежа, и такива, които са извън нея или по техни участъци без закупен и залепен, валиден, към момента на предоставянето, винетен стикер.".
3. В чл. 140, ал. 1 се създава изречение второ:

„На републиканските пътища, отворени за обществено ползване, включени в трансевропейската пътна мрежа, и такива, които са извън нея или по техни участъци, се допускат само пътни превозни средства със залепен, по начин, възпрепятстващ повторно ползване валиден винетен стикер.".

4. В чл. 165:

а) в ал. 1, т. 11, след думите „изтекъл срок" се поставя запетая и се добавя
„както и заплащането на компенсаторна такса по чл. 10, ал. 2 от Закона за пътищата."

б) в ал. 2 се създава т. 9:

„9. не допускат движение по републиканските пътища, включени в трансевропейската пътна мрежа, и такива, които са извън нея или по техни участъци, пътно превозно средство без залепен, по начин, възпрепятстващ повторно ползване валиден винетен стикер.".

5. В чл. 166, ал. 1 се създава т. 6:

„6. заплащането на таксите по чл. 10, ал. 1 и 2 от Закона за пътищата и поставянето на валидни винетни стикери."

**§ 9.** Законът влиза в сила на 1 януари 2017 г.

***Предложение от н.пр. Александър Ненков:***

*§ 9 се изменя така:*

*§ 9. Законът влиза в сила от деня на обнародването му в „Държавен вестник“ с изключение на § 3, т.1 относно чл. 10а, ал. 3, изречение трето в частта „тримесечна“ и т. 4, които влизат в сила от 1 януари 2018 г.“.*